«Արևի շողն» այս պահին վարձակալում է գրասենյակը, այն հագեցած է բոլոր անհրաժեշտ տեխնիկական սարքավորումներով: Գրասենյակը փոքրաթիվ աշխատակազմ ունի, բայց նրանց կողքին են կամավորները, ովքեր ևս օգնում են ծրագրերը իրականացնելուն: Հատկանշական է, որ նորաբաց ՀԿ-ի կողքին են նաև տեղական ինքնակառավարման մարմինները, ու առաջիկա օրերին կկայանա կողմերի հանդիպումը, որի ժամանակ կքննարկվեն համատեղ ծրագրեր իրականացնելու հեռանկարները: Հավելենք, որ այս պահին «Արևի շողը» միակ գործող կազմակերպությունն է Արմավիրում, որը զբաղվում է հաշմանդամություն ունեցող մարդկանց խնդիրներով: